Geraamte by huis in Durban gevindUitgrawing van die geraamte by die huis in Beachwayweg in Durban-Noord Foto: SAPD KwaZulu-Natal Lede van Durban se soek- en reddingseenheid is na ŉ huis in Durban-Noord ontbied waar ŉ geraamte gevind is. Volgens die polisie was kontrakteurs besig om fondamente uit te grawe vir aanbouings aan ŉ huis in Beachwayweg. Die patoloog het met ŉ beheerde uitgrawing begin om die oorskot te bewaar vir ŉ outopsie en dit te identifiseer. Beamptes hervat Sondag die uitgrawing. Die geraamte is na Gale-lykshuis geneem vir verdere ondersoek.